Source: https://ficek.sk/vypis-z-registra-trestov-16746
Timestamp: 2020-08-08 20:23:36+00:00

Document:
Dobrý deň, chcel by som sa spýtať, čí je do registra trestov zapísaný aj priestupok za drobnú krádež. V marci 2016 som spáchal drobnú krádež v obchode v hodnote 20,- €. Na mieste mi bola mi uložená pokuta políciou a upozornenie že po dobu jedného roka sa nesmiem dopustiť žiadneho priestupku. V júni 2016 si chcem založiť živnosť, kde potrebujem aj výpis z registra trestov a chcel by som vedieť, či tam bude tento priestupok zaznačený alebo nie. Za Vašu odpoveď Vám vopred ďakujem.
Dobrý deň. V prvom rade je potrebné uviesť, že právny poriadok diferencuje medzi priestupkom a trestným činom. Zjednodušene možno uviesť, že pre priestupky je charakteristická nižšia miera nebezpečnosti pre spoločnosť, než je tomu pri trestných činoch. Za priestupky sa preto neukladajú tresty, ale sankcie (pokarhanie, pokuta, zákaz činnosti a prepadnutie veci). Ak ste sa teda dopustili priestupku, nemal by byť o tomto záznam vo Vašom registri trestov. Pre vylúčenie akýchkoľvek pochybností si môžete nechať vyhotoviť výpis z registra trestov už teraz, napr. na pošte.
Podotázka: Výpis z registra trestov (Iné oblasti práva)
Dobrý deň, chcela by som sa opýtať. Keď som mala asi 12-14 rokov tak som z jedného obchodu ukradla jednu alebo dve veci. SBS ma chytila a veci som vrátila. Policajtov však zavolali, ti spísali so mnou zápisnicu a nenahlasovali to nikde, ani rodičom ani do školy. Blokovú pokutu mi nedali, potom sa to zopakovalo ešte raz a tiež mi dali asi pokutu iba spísali papiere a pustili ma. Blokovú pokutu som vyplatila na mieste išlo asi o 10-20 e tuším. Potom sa so mnou rozprávali ešte pri aute a cez vysielačku si overovali moje údaje. Chcem sa opýtať, či sú takéto priestupky alebo ako to nazvať zapísané v odpise registra trestov, lebo vo výpise nemám žiadny záznam a zamestnávateľ si vyžaduje aj odpis registra trestov. Pokiaľ som dobre pochopila tak v odpise aj výpise sú uvádzané asi len trestne činy, za ktoré sú osoby súdom odsúdené a podobne. A ja som nespáchala žiadny trestný čin, za ktorý by som bola súdom uznaná ako vínna ani odsúdená. Prosím Vás, poradíte mi? Či to bude aj v odpise alebo nie. Ďakujem za odpoveď.
Dobrý deň. Zásadný rozdiel medzi výpisom a odpisom z registra trestov je ten, že vo výpise nie sú uvedené tie trestné činy, ktoré sa páchateľovi zahladili. Naopak v odpise sú evidované všetky, tzn. aj zahladené trestné činy.
Vo Vami opísanom prípade však zrejme išlo o priestupok, nie o trestný čin. Pritom priestupky majú tiež svoju evidenciu, avšak nie sú to trestné činy. Trestný čin má v porovnaní s priestupkom najmä vyššiu miestu ohrozenia spoločnosti. Každopádne, v odpise z registra trestov nie sú uvedené priestupky.
Dobrý deň, Poprosím Vás o vzor žiadosti, výmaz z výpisu registra trestov. Ďakujem.
Na výmaz záznamu z výpisu registra trestov je potrebné podať na príslušný súd žiadosť o zahladenie odsúdenia. Na to, aby súd rozhodol o zahladení odsúdenia, je nutné splniť hmotnoprávne podmienky uvedené v § 92 Trestného zákona. Je nevyhnutné poznamenať, že na zahladenie odsúdenia neexistuje žiadny právny nárok. Súd rozhoduje o zahladení odsúdenia na základe posúdenia konkrétneho prípadu, najmä či sú splnené hmotnoprávne podmienky zahladenia odsúdenia upravené vo vyššie spomenutom ustanovení Trestného zákona.
V zmysle ustanovenia § 470 ods. 1 Trestného poriadku sa žiadosť o zahladenie odsúdenia podáva na príslušný súd, ktorým je okresný súd, v obvode ktorého má odsúdený v čase podania návrhu bydlisko, alebo kde mal naposledy bydlisko.
Ide o klasickú žiadosť, ktorú ale však spolu s vyššie uvedenými náležitosťami je potrebné prispôsobiť okolnostiam daného prípadu.
Dobrý deň, prajem chcem sa spýtať ako to je, keď mám spáchané v jednom roku dve krádeže a dostal som podmienku 12 mesiacov, či si môžem otvoriť živnosť ísť, či musím čakať ide mi hlavne o živnosť, a či to budem mať v registri trestov ďakujem.
1./ Podľa ust. živnostenského zákona podmienkou prevádzkovania živnosti je okrem iných aj bezúhonnosť. Za bezúhonného sa na účely tohto zákona nepovažuje ten, kto bol právoplatne odsúdený za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata súvisí s predmetom podnikania, ak sa naňho nehľadí, akoby nebol odsúdený. Za bezúhonného sa nepovažuje osoba, ktorá vo vzťahu k predmetu podnikania nespĺňa ani podmienky bezúhonnosti podľa osobitného predpisu.
Trestný čin krádeže patrí medzi trestné činy proti majetku - §§ 212 a nasl. Trestného zákona/.
2./ Podľa § 11 zákona o registri trestov "vo výpise z registra trestov sa uvedú nezahladené odsúdenia súdom Slovenskej republiky, ako aj súdom iného členského štátu Európskej únie a súdom iného štátu, ktorých rozhodnutia boli uznané súdom Slovenskej republiky, vrátane údajov o priebehu výkonu uložených trestov, ochranných opatrení a primeraných obmedzení alebo povinností, ak sa podľa rozhodnutia súdu alebo na základe zákona nehľadí na páchateľa, ako keby nebol odsúdený."
3./ Podľa ust.§ 50 trestného zákona platí, že ak odsúdený pri povolení podmienečného odkladu výkonu trestu odňatia slobody viedol v skúšobnej dobe riadny život a riadne vykonal iné uložené sankcie a plnil uložené obmedzenia a povinnosti, súd vysloví, že sa osvedčil; inak nariadi nepodmienečný trest odňatia slobody, a to prípadne už v priebehu skúšobnej doby. Ak súd do roka od uplynutia skúšobnej doby neurobil rozhodnutie o osvedčení sa v skúšobnej dobe bez toho, že by odsúdený mal na tom vinu, má sa za to, že sa odsúdený osvedčil. Následne po uplynutí stanovenej doby /jedného až dvoch rokov/ vzniká zákonná fikcia neodsúdenia a k zahladeniu odsúdenia v registri trestov, v dôsledku čoho vo výpise z registra trestov nebude žiadna zmienka o Vašom odsúdení.
Takže zatiaľ Vám živn. oprávnenie nebudú vydané.
Chcem vidieť, čo mám v registri.
Dobrý deň, potom si môžete požiadať o výpis z registra trestov. Dá sa to aj na pošte (nie však v každej).
Dobrý deň, chcela by som sa spýtať, či je do registra trestov zapísaný aj priestupok za drobnú krádež. Vo februári 2017 som spáchala drobnú krádež v obchode v hodnote cca 2, - e. Na mieste mi bola mi uložená pokuta 30e, štátnou políciou a upozornenie, že po dobu jedného roka sa nesmiem dopustiť žiadneho priestupku. Za Vašu odpoveď Vám vopred ďakujem.
v registri trestov v prípade fyzických osôb sa evidujú údaje o osobách a nimi spáchaných trestných činov (§ 3 ods. 1 zákona č. 330/2007 Z. z. o registri trestov v účinnom znení).
Informácie o spáchaných priestupkoch sa v registri trestov neevidujú. Informácie o spáchaných priestupkoch si eviduje samostatne len ten správny orgán, ktorý bol príslušný prejednať priestupok (vrátane prejednania v blokovom konaní).
Tak ako Vás upozornil správny orgán pri ukladaní blokovej pokuty, ak by ste sa dopustili znovu krádeže v nasledujúcich 12 mesiacoch po tom, ako bol Váš priestupok prejednaný v blokovom konaní, už by nešlo bez ohľadu na hodnotu ukradnutej veci (hoci by išlo aj znovu o vec hodnoty 2,- €) o priestupok, ale o trestný čin krádeže (podľa § 212 ods. 2 písm. f) zákona č. 300/2005 Z. z. Trestný zákon v účinnom znení). Rozhodnutie v trestnom konaní pre uvedený trestný čin by sa už evidovalo v registri trestov.
Odpovedá: JUDr. Milan Ficek, advokát (odpoveď odoslaná: 06.10.2016)
Zdravím, chcel by som sa opýtať na výpis z registra trestov. Pred 9r. som bol odsudený podmienečne a teraz potrebujem výpis do práce. Stále tam bude figurovať ten moj prečin. Ďakujem veľmi pekne za akúkoľvek radu.
Trestný zákon pozná inštitút zahladanie odsúdenia čo spočíva v tom, že na odsúdeného, ktorému bolo zahladené odsúdenie sa hľadí, ako keby nebol odsúdený. Účel tohto inšitútu je umožniť, aby sa odstránili dôsledky odsúdenia, ktoré pretrvávujú aj po výkone trestu a ktoré by mohli pre odsúdeného znamenať sťaženie v ďalšom živote. K zahladeniu môže dôjsť keď sú splnené podmienky podľa § 92 ods. 1 TZ a to: “1) Súd môže zahladiť odsúdenie, ak odsúdený viedol po výkone alebo odpustení trestu, alebo po premlčaní jeho výkonu riadny život nepretržite po dobu najmenej a) desať rokov, ak ide o odsúdenie na trest odňatia slobody prevyšujúci päť rokov, b) päť rokov, ak ide o odsúdenie na trest odňatia slobody prevyšujúci jeden rok, c) tri roky, ak ide o odsúdenie na trest odňatia slobody neprevyšujúci jeden rok.” Pokiaľ ide o odsúdenie za tresty v § 32 písm. b) až l), k zahladeniu dochádza ich vykonaním ( teda okrem trestu odňatia slobody).
Kedy sa vymaže trest z výpisu z registra trestov?
Podotázka: Aké odsúdenie sa nachádza vo výpise a aké v odpise z ...

References: súd 
 súd 
 § 92
 Súd 
 § 470
 § 11
 súd 
 súd 
 § 212
 § 92
 Súd 
 § 32